VNT ใจแป้ว! กำไร Q1/59 หด 48% หลังรายได้จากการขายลดลง
VNT ใจแป้ว! กำไร Q1/59 หด 48% มาที่ 99.37 ลบ. จากปีก่อนมีกำไร 189.94 ลบ. หลังรายได้จากการขายลดลง
12 พ.ค. 2559

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 99.37 ล้านบาท หรือมีกำไร 0.08 บาทต่อหุ้น ลดลง 48% จากช่วงเดียวกันของปีก่อนที่มีกำไรสุทธิ 189.94 ล้านบาท หรือมีกำไรสุทธิ 0.16 บาทต่อหุ้น
โดยผลการดำเนินงานในไตรมาสดังกล่าวที่ปรับตัวลงเนื่องจาก บริษัทมีรายได้รวม 3,907 ล้านบาท ซึ่งเป็นรายได้จากการขาย 3,894 ล้านบาท ลดลงจากช่วงเวลาเดียวกันของปีก่อนเป็นจำนวน 55 ล้านบาท สาเหตุหลักมาจากราคาขายเฉลี่ยของผลิตภัณฑ์โดยรวมที่ลดลงตามการลดลงของราคานํ้ามันดิบและสภาวะการแข่งขันในตลาด